אוניברסיטת לסטר

אוניברסיטת לסטר (באנגלית: University of Leicester) היא אוניברסיטה הממוקמת בעיר לסטר, אנגליה. הקמפוס המרכזי של האוניברסיטה נמצא מדרום לעיר בסמוך לפארק ויקטוריה. האוניברסיטה הוקמה בשנת 1921 בשם: "אוניברסיטת לסטר ורוטלנד קולג'". בשנת 1927 הוכרזה בתור אוניברסיטה.

האוניברסיטה בססה את עצמה בתור גוף מחקר מוביל בשנת 2008 על ידי המועצה הגבוהה להשכלה בבריטניה. האוניברסיטה דורגה במקום ה-13 ברשימת האוניברסיטאות המובילות בבריטניה של העיתון הגרדיאן. האוניברסיטה חברה בחדשנות מידלנדס.

קולג'ים ובתי ספר 
אוניברסיטת לסטר מאורגנת בשלושה קולג'ים:

 הקולג' למדעי החיים: בקולג' מתקיימים לימודי רפואה, ביולוגיה, פסיכולוגיה, מדעי הבריאות ועוד.
 הקולג' למדעים והנדסה: הקולג' מורכב מבית הספר להנדסה, בית הספר לכימיה, בית הספר לגאוגרפיה וסביבה, בית הספר לפיזיקה ואסטרונומיה וכן מחלקות למערכות מידע ומתמטיקה.
 הקולג' למדעי החברה, מדעי הרוח ואמנויות: בקולג' נכללים בית הספר לארכאולוגיה, בית הספר לאמנות, בית הספר למנהל עסקים, בית הספר לקרימינולוגיה, בית הספר לחינוך, בית הספר לפוליטיקה והיסטוריה, בית הספר לתקשורת, בית הספר למשפטים ובית הספר למוזיאולוגיה.

בוגרים ידועים 
בוגרי אוניברסיטת לסטר כוללים:

 פיטר אטקינס - כימאי
 נטלי בנט - עיתונאית ופוליטיקאית
 צ'ארלס פרסי סנואו - פיזיקאי וסופר
 יוסף שפירא - שופט ישראלי בדימוס, שימש כמבקר המדינה
 סטורם ת'ורג'רסון - מעצב גרפי
 מלקולם בראדבורי - סופר
 זוהר שטראוס -שחקן ישראלי
 יאיר גלילי - חוקר ישראלי

ראו גם 
 החברה הבינלאומית להיסטוריה של תכנון עירוני
 מרכז החלל הלאומי בלסטר

קישורים חיצוניים

הערות שוליים

אנגליה: מבנים
לסטר
חדשנות מידלנדס
אנגליה: אוניברסיטאות ומכללות